On üks Soome muinasjutt ilusa pealkirjaga "Kõnelevad kuused". Kui kütt metsas kuuse all lõkke süüdanud, sattunud uss puu otsas kuumusega hätta ja palunud end alla aidata. Kui mees seda teinud, siis õpetanud uss talle tänutäheks loomade keele selgeks. Sellist asja on rahvaste muinasjuttudes ikka ja alati olnud. Kuid  lisaks loomade keelele õpetas uss mehele selgeks ka taimede keele. Mis eriti kadestamisväärne. Loomad ju häälitsevad ja liigutavad end, ja nende keelt ning kehakeelt on vähemal või rohkemal määral siiski võimalik õppida. Mida teab iga koduloomasõbergi. Taimedega on asi keerulisem. Nad häälitsevad küll, kuid seda siiski pigem tuule toel või raskusjõu survel. Ja nad liigutavad end ju ka, kuid sellekski annab neile otsese jõu pigem päike ja sellest sündinud tuuled ja vihmad, lumed ja rahed.